Samir Handanović
Samir Handanovič (talaffuzi: Samir Handanovich; 1984-yil 14-iyulda tugʻilgan) — sloveniyalik professional futbolchi, Italiyaning „Inter“ klubida jamoa sardori va darvozabon sifatida faoliyat yuritadi. Italiyaga koʻchib oʻtishdan oldin Handanovich oʻz vatani Sloveniya jamoalarida harakat qilgan. 2004-yilda u „Udineze“ tomonidan sotib olinadi, biroq keyingi bir necha yilni ijara asosida „Treviso“, „Latsio“ va „Rimini“ kabi jamoalarda oʻtkazadi. Handanovich 2007—08-yilgi mavsum oldidan „Udineze“ga qaytadi va u yerda keyingi besh yil davomida asosiy tarkibda harakat qiladi. Keyingi mavsumda u birinchi marta Yevropa futbolida oʻzini sinab koʻradi va UEFA kubogida debyutni oʻtkazadi. Besh yil davomida 200 dan ortiq oʻyin oʻtkazgandan soʻng, Handanovich 2012-yilning iyul oyida 19,4 million yevro evaziga „Inter“ jamoasiga koʻchib oʻtadi. 2019-yil fevral oyida u klub sardori etib tayinlandi, sentabr oyida esa u klub safidagi 300-uchrashuvini oʻtkazdi va oʻsha mavsumda 2020-yilgi UEFA Yevropa ligasi finaliga qadar yetib kelishni uddalaydi. U 2021-yil fevral oyida A Seriyadagi 500-uchrashuvini oʻtkazdi va oʻsha may oyida chempionlikni qoʻlga kiritib, oʻzining birinchi kubogini qoʻlga kiritdi. Ilgari Sloveniyaning 21 yoshgacha boʻlgan terma jamoasi sharafini himoya qilgan Handanovich 2004-yilda Sloveniya kattalar terma jamoasi safida oʻz debyutini nishonlaydi. U oʻz mamlakati uchun 81 ta oʻyinda harakat qildi hamda terma jamoa safidagi eng koʻp oʻyinda maydonga tushgan darvozabon nomi qoʻlga kiritdi. Shu bilan birga S.Handanovich vatani sharafini 2010-yilgi FIFA Jahon chempionatida ham himoya qiladi. Betmen laqabini olgan Handanovich akrobatik seyvlari tufayli oʻz avlodining eng yaxshi darvozabonlaridan biri hisoblanadi. Shu bilan birgalikda, Italiya A seriyasida yilning eng yaxshi darvozaboni deb topilgan toʻrt nafar italiyalik boʻlmagan darvozabonlardan biri hisoblanadi. Penalti tepish boʻyicha mutaxassis, 2010—11-yilgi mavsumda A Seriyaning jami oltita penalti tepishini amalga oshirib, 1948—1949-yilgi mavsumda oʻrnatilgan barcha vaqtlardagi liga rekordini takrorladi. 2019—20-yilgi mavsumda u 24-toʻxtashi bilan A Seriyada eng koʻp penalti tepgan Janluka Pagliukaning rekordini takrorladi. Keyingi mavsumda u rekordni yangiladi.